Cuneiform Tablet Kt 94/k 732 (AKT 6a 87)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
dan-a-šùr sí-ki e-na-sú-in DUMU i-dí-a-bi₄-im ú-kà-al-ma a-na ḫa-nu DUMU i-tur₄-DINGIR a-na qá-ta-tim i-dí-šu um-ma dan-a-šùr-ma a-wi-lam tù-ta-ra-am šu-ma a-wi-lam lá tù-ta-e-ra-am a-na 12 ma-na KÙ.BABBAR ù ṣí-ba-tí-šu ša ṭup-pì-im ḫa-ar-mì-im ša ḫu-bu-ul a-bi-šu ta-za-za-am um-ma e-na-sú-in-ma ša a-na ma-nim ḫa-bu-lu um-ma dan-a-šùr-ma lu a-na a-bi-a lu a-na DAM.GÀR-ri-im ḫa-bu-ul ù šu-ma ṭup-pá-am ša ša-ba-e tí-šu bi-lam-ma ṭup-pá-am du-uk a-na a-wa-tim a-ni-a-tim kà-ru-um kà-ni-ìš i-dí-ni-a-tí-ma ší-bu-tí-ni IGI GÍR ša a-šùr ni-dí-in IGI na-zi IGI PUZUR₄-a-na IGI aḫ-ša-lim